Тимоксен (гр. "Τιμοξενος") е древногръцки пълководец и политически деец, три пъти заемал длъжността стратег на Ахейския съюз (226-225, 223-222 и 221-220 г. пр.н.е.). Известен е с участието си в Клеоменовата война, когато замества победения от спартанците Хипербат и е избран за първи път за стратег с помощта на Арат Сикионски, който доброволно се отказва в негова полза. Своевременно оказаната от Тимоксен и предвожданите от него войници, оказана при разбунтуването на Аргос срещу Клеомен III през 224 г. пр.н.е., принуждава спартанския цар да изостави Коринт и да се оттегли от предишната си твърда отбранителна линия по Коринтския провлак, която дотогава се оказва непробиваема за македонската войска.